4.10.2022
MT
Il-Ġurnal Uffiċjali tal-Unjoni Ewropea
C 381/7
Avviż minn qabel ta’ konċentrazzjoni (Il-Każ M.10873 - SANLAM / ALLIANZ / SANLAM ALLIANZ AFRICA JV) Każ li jista’ jiġi kkunsidrat għal proċedura ssimplifikata (Test b'rilevanza għaż-ŻEE)
(2022/C 381/06)
1.
Fis-27 ta’ Settembru 2022, il-Kummissjoni rċeviet avviż ta’ konċentrazzjoni proposta skont l-Artikolu 4 tarRegolament tal-Kunsill (KE) Nru 139/2004 (1).
Dan l-avviż jikkonċerna l-impriżi li ġejjin: — Sanlam Limited (“Sanlam”, l-Afrika t’Isfel), — Allianz SE (“Allianz”, il-Ġermanja), — Sanlam Allianz Africa Proprietary Limited (“Sanlam Allianz Africa”, l-Afrika t’Isfel), impriża bi sħab (joint venture) li għadha kif inħolqot.
Esanlam u Allianz se jakkwistaw, fis-sens tal-Artikolu 3(1)(b) u l-Artikolu 3(4) tar-Regolament dwar l-Għaqdiet, il-kontroll bi sħab ta’ Sanlam Allianz Africa.
Il-konċentrazzjoni qed issir permezz ta’ xiri ta’ ishma f’kumpanija maħluqa ġdida li tikkostitwixxi f’impriża bi sħab.
2.
L-attivitajiet kummerċjali tal-impriżi kkonċernati huma:
— Sanlam huwa grupp ta’ servizzi finanzjarji internazzjonali li jinkludi diversi assikuraturi, fornituri ta’ servizzi finanzjarji u istituzzjonijiet finanzjarji oħra. — Allianz huwa grupp globali integrat ta’ servizzi finanzjarji li jopera fi prodotti tal-assikurazzjoni tal-ħajja u mhux talħajja u tal-ġestjoni tal-assi. 3.
Sanlam Allianz Africa se topera bħala impriża bi sħab pan-Afrikana tal-assikurazzjoni tal-ħajja u ġenerali bejn Sanlam u Allianz.
Sanlam se jikkontribwixxi entitajiet li permezz tagħhom iwettaq in-negozji tal-assikurazzjoni u tal-ġestjoni talassi tiegħu fl-Angola, il-Benin, il-Botswana, il-Burkina Faso, il-Kamerun, il-Kongo, il-Gabon, il-Ghana, il-Ginea, il-Kosta talAvorju, il-Kenja, il-Madagaskar, il-Malawi, il-Mali, il-Mawrizju, il-Marokk, il-Mozambique, in-Namibja, in-Niġer, in-Niġerja, ir-Rwanda, is-Senegal, l-Afrika t’Isfel, it-Tanzanija, it-Togo, l-Uganda u ż-Żambja.
Allianz se jikkontribwixxi entitajiet li permezz tagħhom twettaq negozju tal-assikurazzjoni fil-Burundi, il-Kamerun, l-Eġittu, il-Ghana, il-Kosta tal-Avorju, il-Kenja, il-Madagaskar, Mauritius, il-Marokk, in-Niġerja, is-Senegal, it-Tanzanija u l-Uganda. 4.
Wara eżami preliminari, il-Kummissjoni tqis li t-tranżazzjoni notifikata tista’ taqa’ fil-kamp ta’ applikazzjoni tarRegolament dwar l-Għaqdiet.
Madankollu, id-deċiżjoni finali dwar dan il-punt hija riżervata.
Skont l-Avviż tal-Kummissjoni dwar proċedura ssimplifikata għat-trattament ta’ ċerti konċentrazzjonijiet skont ir-Regolament tal-Kunsill (KE) Nru 139/2004 (2) jinħtieġ li jiġi nnutat li dan il-każ jista’ jiġi kkunsidrat għal trattament skont il-proċedura stabbilita fl-Avviż. 5.
Il-Kummissjoni tistieden lil terzi persuni interessati jibagħtulha l-kummenti li jista’ jkollhom dwar l-operazzjoni proposta.
Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta’ din il-pubblikazzjoni.
Jinħtieġ li r-referenza li ġejja dejjem tiġi speċifikata: M.10873 - SANLAM / ALLIANZ / SANLAM ALLIANZ AFRICA JV (1) ĠU L 24, 29.1.2004, p. 1 (ir-“Regolament dwar l-Għaqdiet”).
(2) ĠU C 366, 14.12.2013, p. 5.